32000R1526
L 175/55
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1526/2000 НА КОМИСИЯТА
от 13 юли 2000 година
за изменение на приложение II към Регламент (ЕО) № 1255/1999 на Съвета относно общата организация на пазара на мляко и млечни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), изменен с Регламент (ЕО) № 1040/2000 (2), и по-специално член 31, параграф 14 от него,
като има предвид, че:
(1)
Член 8 от Регламент (ЕО) № 3448/93 на Съвета от 6 декември 1993 г. относно установяването на търговския режим, приложим към определени стоки, получени от преработката на селскостопански продукти (3), последно изменен с Регламент (ЕО) № 2491/98 на Комисията (4), предвижда, че при износ на стоките използваните селскостопански продукти могат да се ползват от възстановявания, установени в приложение на регламентите за общата организация на пазара в съответните сектори.
(2)
Член 31 от Регламент (ЕО) № 1255/1999 предвижда възстановявания за определени продукти, обхванати от регламента, ако те се изнасят във формата на стоки, изброени в приложение II към него.
(3)
С оглед на ангажиментите на Общността съгласно Споразумението на Световната търговска организация (СТО) за селското стопанство (5), наличните бюджетни средства и очакваното развитие на селскостопанските цени в Общността и на световния пазар, както и на износа на селскостопански продукти във формата на стоки, които не са изброени в приложение I към Договора, възможността за предоставяне на възстановявания при износ на селскостопански продукти във формата на стоки, в които те могат да бъдат вложени, би следвало да бъде ограничена.
(4)
Като резултат списъкът на стоките в приложение II към Регламент (ЕО) № 1255/1999 би следвало да бъде изменен.
(5)
Управителният комитет по млякото и млечните продукти не е предоставил становище в рамките на срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕО) № 1255/1999 се заменя с приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейските общности.
Той не се прилага за сертификати за възстановявания, издадени преди датата на влизане в сила на настоящия регламент.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 юли 2000 година.